Document ID: /roh_data/filtered/fineweb-2-filterrobots_roh.jsonl.gz/44332

La cabina da telefon cun la svieuta la pli pitschna da l'entira Svizra sa chatta en il Grischun en Val Calanca: A Braggio vegn mess ad onn CHF 1.40 en la bucca per la munaida da la cabina da telefon. Chapaivel cun l'avanzament dals telefonins.
Da 600 giu sin 150
Avant 20 onns existivan en il grischun anc 600 cabinas da telefon. Oz èn quai anc 150. Las cabinas vegnian sin il pli duvradas da turists, persunas che possedan actual nagin telefonin u da persunas estras che vulan telefonar a chasa cun buna qualitad, uschia il pledader da la Swisscom, Armin Schädeli.
La cabina cun la pli gronda svieuta è a Cuira
A Cuira tar il plaz dals autos da posta sur la staziun da tren stat la cabina che vegn duvrada il pli savens. Cun da quai da 50 telefons ad emna vegn fatg là la pli gronda svieuta. Quant precis che quai è na vul la Swisscom però betg publitgar.
Las cabinas da telefon èn ina part dal Service public e ston vegnir mantegnidas da la Swisscom. Mintga vischnanca stuess avair almain ina cabina da telefon.